Председник општине Горњи Милановац Дејан Ковачевић, на основу Програма мера подршке за спровођење пољопривредне политике и политике руралног развоја општине Горњи Милановац за 2022. годину, расписује

**КОНКУРС**

**ЗА ДОДЕЛУ БЕСПОВРАТНИХ ПОДСТИЦАЈНИХ СРЕДСТАВА**

**НАМЕЊЕНИХ ПОЉОПРИВРЕДИ**

**Расписује се конкурс за доделу бесповратних подстицајних средстава намењених пољопривреди за 2022. годину (у даљем тексту: Конкурс), за следеће мере односно инвестиције у оквиру следећих мера:**

**I**

**РЕГРЕСИ**

|  |  |  |
| --- | --- | --- |
| **Шифра** | **Назив инвестиције** | **Интезитет помоћи** |
| 100.1.1. | Регрес за репродуктивни материјал (вештачко осемењавање) | 2.000,00 динара по крави и/или јуници, a највише до 10 крава и/или јуница |

 Захтеви се могу поднети за прво вештачко осемењавање јуница и крава.

**ИНВЕСТИЦИЈЕ У ФИЗИЧКУ ИМОВИНУ**

**ПОЉОПРИВРЕДНИХ ГАЗДИНСТАВА**

|  |  |  |  |
| --- | --- | --- | --- |
| СЕКТОР | Шифра | Назив инвестиције | Интензитет помоћи |
| **МЛЕКО** |  |  |  |
| 101.1.3. | Опрема за мужу, хлађење и чување млека на фарми, укључујући све елементе, материјале и инсталације | 50% од вредности без ПДВ-а, максимално 200.000,00 динара |
| 101.1.4. | Машине и опрема за руковање и транспорт чврстог, полутечног и течног стајњака (транспортери за стајњак; уређаји за мешање полутечног и течног стајњака; пумпе за пражњење резервоара; сепаратори за полутечни и течни стајњак; машине за пуњење течног стајњака; специјализоване приколице за транспорт чврстог стајњака, укључујући и пратећу опрему за полутечни и течни стајњак) | 50% од вредности без ПДВ-а, максимално 200.000,00 динара |
| 101.1.5. | Машине и опрема за припрему сточне хране, за храњење и напајање животиња (млинови и блендери/мешалице за припрему сточне хране; опрема и дозатори за концентровану сточну храну; екстрактори; транспортери; микс приколице и дозатори за кабасту сточну храну; хранилице; појилице; балери; омотачи бала и комбајни за сточну храну; косилице; превртачи сена) | 50% од вредности без ПДВ-а, максимално 200.000,00 динара |
| 101.1.6. | Сточне ваге, рампе за утовар и истовар и торови за усмеравање и обуздавање животиња | 50% од вредности без ПДВ-а, максимално 100.000,00 динара |
| 101.1.8. | Опрема за фиксне ограде и електричне ограде за пашњаке/ливаде | 50% од вредности без ПДВ-а, максимално 200.000,00 динара |
|  |  |  |  |
| **ВОЋЕ, ГРОЖЂЕ, ПОВРЋЕ (УКЉУЧУЈУЋИ ПЕЧУРКЕ) И ЦВЕЋЕ** | 101.4.1. | Подизање нових или обнављање постојећих (крчење и подизање) вишегодишњих засада воћака, хмеља и винове лозе | 60% од вредности без ПДВ-а, максимално 200.000,00 динара |
| 101.4.2. | Подизање и опремање пластеника за производњу поврћа, воћа, цвећа и расадничку производњу | 60% од вредности без ПДВ-а, максимално 200.000,00 динара |
| 101.4.3. | Подизање, набавка и опремање система противградне заштите у воћњацима и вишегодишњим засадима | 50% од вредности без ПДВ-а, максимално 300.000,00 динара |
| 101.4.4. | Подизање/набавка жичаних ограда око вишегодишњих засада | 50% од вредности без ПДВ-а, максимално 200.000,00 динара |
| 101.4.8. | Набавка опреме и уређаја за сетву, садњу и мулчирање (са фолијом) | 50% од вредности без ПДВ-а, максимално 200.000,00 динара |
| 101.4.14. | Набавка опреме-линија за бербу, сортирање и калибрирање производа  | 50% од вредности без ПДВ-а, максимално 150.000,00 динара |
| 101.4.16. | Набавка опреме за орезивање, дробљење, сечење и уклањање остатака након резидбе воћних врста | 50% од вредности без ПДВ-а, максимално 100.000,00 динара |
| 101.4.19. | Машине за примарну обраду земљишта | 50% од вредности без ПДВ-а, максимално 600.000,00 динара |
| 101.4.20. | Машине за допунску обраду земљишта | 50% од вредности без ПДВ-а, максимално 200.000,00 динара |
| 101.4.21. | Машине за ђубрење земљишта | 50% од вредности без ПДВ-а, максимално 150.000,00 динара |
| 101.4.22. | Машине за сетву | 50% од вредности без ПДВ-а, максимално 200.000,00 динара |
| 101.4.23. | Машине за садњу | 50% од вредности без ПДВ-а, максимално 200.000,00 динара |
| 101.4.24. | Машине за заштиту биља | 50% од вредности без ПДВ-а, максимално 200.000,00 динара |
| 101.4.25. | Машине за убирање односно скидање усева | 50% од вредности без ПДВ-а, максимално 200.000,00 динара |
| 101.4.27. | Набавка остале опреме (ГПС навигација и др.) | 50% од вредности без ПДВ-а, максимално 100.000,00 динара |
| 101.4.28. | Машине, уређаји и опрема за наводњавање усева  | 50% од вредности без ПДВ-а, максимално 200.000,00 динара |
| **ОСТАЛИ УСЕВИ (ЖИТАРИЦЕ, ИНДУСТРИЈСКО, АРОМАТИЧНО И ЗАЧИНСКО БИЉЕ И ДР)** | 101.5.1.  | Машине за примарну обраду земљишта | 50% од вредности без ПДВ-а, максимално 200.000,00 динара |
| 101.5.2.  | Машине за допунску обраду земљишта | 50% од вредности без ПДВ-а, максимално 200.000,00 динара |
| 101.5.3.  | Машине за ђубрење земљишта | 50% од вредности без ПДВ-а, максимално 150.000,00 динара |
| 101.5.4.  | Машине за сетву | 50% од вредности без ПДВ-а, максимално 200.000,00 динара |
| 101.5.5.  | Машине за садњу | 50% од вредности без ПДВ-а, максимално 200.000,00 динара |
| 101.5.6.  | Машине за заштиту биља | 50% од вредности без ПДВ-а, максимално 200.000,00 динара |
| 101.5.7.  | Машине за убирање односно скидање усева | 50% од вредности без ПДВ-а, максимално 200.000,00 динара |
| 101.5.9. | Набавка остале опреме (ГПС навигација и др.) | 50% од вредности без ПДВ-а, максимално 100.000,00 динара |
| 101.5.10.  | Машине и опрема за наводњавање усева | 50% од вредности без ПДВ-а, максимално 200.000,00 динара |
| **ПЧЕЛАРСТВО** | 101.6.1. | Набавка нових пчелињих друштава  | 50% од вредности без ПДВ-а, максимално 100.000,00 динара |
| 101.6.2. | Набавка опреме за пчеларство  | 50% од вредности без ПДВ-а, максимално 150.000,00 динара |
| 101.6.3. | Набавка возила и приколица за транспорт пчелињих друштава  | 50% од вредности без ПДВ-а, максимално 200.000,00 динара |
| **АКВАКУЛТУРА** | 101.7.1. | Набавка нове опреме за рибњаке | 40% од вредности без ПДВ-а, максимално 100.000,00 динара |

**III**

**УПРАВЉАЊЕ РИЗИЦИМА**

|  |  |  |
| --- | --- | --- |
| **Шифра** | **Назив инвестиције** | **Интезитет помоћи** |
| 104.3. | Осигурање усева, плодова, вишегодишњих засада, расадника и животиња | 10% од вредности без ПДВ-а,максимално 150.000,00 динара |

**ЕКОНОМСКЕ АКТИВНОСТИ**

**У ЦИЉУ ПОДИЗАЊА КОНКУРЕНТНОСТИ У СМИСЛУ ДОДАВАЊА ВРЕДНОСТИ**

**КРОЗ ПРЕРАДУ КАО И УВОЂЕЊЕ И СЕРТИФИКАЦИЈУ СИСТЕМА КВАЛИТЕТА ХРАНЕ, ОРГАНСКИХ ПТОИЗВОДА И ПРОИЗВОДА СА ОЗНАКОМ ГЕОГРАФСКОГ ПОРЕКЛА**

**НА ГАЗДИНСТВИМА**

|  |  |  |  |
| --- | --- | --- | --- |
| **СЕКТОР** | **Шифра****инвестиције** | **Назив инвестиције** | **Интензитет помоћи** |
| **ПРЕРАДА ВОЋА, ПОВРЋА, ГРОЖЂА И МАРКЕТИНГ** |  |  |  |
| 304.5.3.5. | Набавка опреме за производњу вина, ракија и других алкохолних пића, као и опреме за дегустационе сале | 50% од вредности без ПДВ-а, максимално 100.000,00 динара |
|  |  |  |

Захтев за доделу подстицајних средстава намењених пољопривреди за 2022. годину могу поднети регистрована пољопривредна газдинства са територије општине Горњи Милановац која су у активном статусу у складу са Правилником о упису у регистар пољопривредних газдинстава и обнови регистрације. Захтеви се подносе на обрасцима који су одштампани за ову намену и исти се могу преузети на писарници Општине Горњи Милановац или на званичној интернет презентацији Општине Горњи Милановац [www.gornjimilanovac.rs](http://www.gornjimilanovac.rs) . Уколико је предмет субвенције механизација или опрема, она мора бити нова.

**Уз Захтев, Подносилац захтева је обавезан да достави следећу документацију:**

- Изјаву:

* да за инвестицију за коју подноси захтев не користи и неће користити подстицаје по неком другом основу (субвенције, подстицаји, донације), односно да иста инвестиција није и неће бити предмет другог поступка за коришћење подстицаја (осим код инвестиција са шифром 104.3.)
* да неће отуђити предмет инвестиције за коју је остварио подстицаје у року од пет година од дана исплате подстицаја (осим код инвестиција са шифром 104.3.)
* да ће у том периоду предмет наменски користити (осим код инвестиција са шифром 100.1.1. и 104.3.)

 - Доказ о извршеном плаћању и набавци предмета субвенције које за инвестиције под тачком II и IV мора бити извршено у периоду од 01.01.2022. године до дана подношења захтева, осим за јесењу садњу воћа – предмет субвенције набављен у периоду од 01.08.2021. године до дана подношења захтева, за инвестиције под тачком I у периоду од 01.10.2021. године до дана подношења захтева, а за инвестиције под тачком III у периоду од 01.10.2021. године до дана подношења захтева и то:

1) фотокопију рачуна (фактуре) која гласи на име и извод или налог за плаћање оверен од стране банке ако је плаћање извршено безготовински, или

2) фотокопију рачуна (фактуре) која гласи на име носиоца регистрованог пољопривредног газдинства и фискалног исечка, ако је плаћање извршено готовински,

 3) за инвестицију чија је шифра 100.1.1. фотокопију картона (фотокопију признанице, потврде...) првог вештачког осемењавања у периоду од 01.10.2021. године до дана подношења захтева издатог од стране ветеринарске станице или амбуланте која је извршила осемењавање, на коме мора бити уписан број ушне маркице грла, цена вештачког осемењавања, уредно потписан и печатиран од стране извршиоца осемењавања

 - Фотокопију картице текућег рачуна

 - Личну карту на увид

 - Фотокопију пасоша за свако осемењено грло за инвестицију са шифром 100.1.1. односно фотокопију пасоша односно матичног листа уколико је предмет осигурања животиња за инвестицију са шифром 104.3.

 - Фотокопију полисе осигурања, Фотокопију Потврде о плаћеној премији осигурања издату у периоду од 01.10.2021. године до дана подношења захтева од стране друштва за осигурање код кога је подносилац осигуран за инвестицију са шифром 104.3.

 - Изјаву о давању сагласности да Општинска управа Општине Горњи Милановац може за потребе поступка по захтеву за доделу бесповратних подстицајних средстава намењених пољопривреди за 2022. годину извршити увид, прибавити и обрадити личне податке о чињеницама о којима се води службена евиденција, који су неопходни у поступку одлучивања односно да ће подносилац захтева сам за потребе поступка прибавити све односно одређене личне податке о чињеницама о којима се води службена евидениција, а који су неопходни за одлучивање, и то:

* Податак да ли подносилац захтева има регистровано активно пољопривредно газдинство на територији општине Горњи Милановац, уписано у Регистар пољопривредних газдинстава;
* Податак да ли je подносилац захтева носилац регистрованог пољопривредног газдинства са најмање 0,5ha пољопривредног земљишта на територији Општине Горњи Милановац на коме обавља пољопривредну производњу, **осим за пчеларску и повртарску производњу за коју може имати пријављено и мање од 0,5ha пољопривредног земљишта**, и да ли је земљиште на коме се инвестиција врши уписано у регистровано пољопривредно газдинство чији је носилац корисник и на територији Општине Горњи Милановац, као и:
1. Податак да ли je подносилац захтева носилац регистрованог пољопривредног газдинства које у тренутку подношења захтева има мање од 0,5hа пластеника или мање од 3hа производње поврћа на отвореном простору, уколико захтев подноси за инвестиције под тачком II и тачком IV у сектору поврћа
2. Податак да ли je подносилац захтева носилац регистрованог пољопривредног газдинства које у тренутку подношења захтева има мање од 2hа јагодичастог воћа и хмеља; односно мање од 5hа другог воћа, односно 0,1- 50hа цвећа, односно 0,2-100hа винове лозе уколико захтев подноси за Инвестиције под тачком II и под тачком IV у сектору Воћа, грожђа и цвећа, осим за инвестицију под шифром 101.4.1. - Подизање нових или обнављање постојећих (крчење и подизање) вишегодишњих засада воћака, хмеља и винове лозе) код које подносилац захтева на крају инвестиције мора имати: 0,1-50hа јагодастих врста воћака и хмеља, 0,3-100hа другог воћа, 0,2-100hа винове лозе
3. Податак да ли je подносилац захтева носилац регистрованог пољопривредног газдинства које у тренутку подношења захтева има мање од 50hа земљишта под осталим усевима уколико захтев подноси за Инвестиције под тачком II у сектору Остали усеви (житарице, индустријско, ароматично и зачинско биље и др), односно код инвестиције под шифром 101.5.10. - Машине и опрема за наводњавање усева мање од 100hа земљишта под осталим усевима.
* Податак да ли je подносилац захтева носилац регистрованог пољопривредног газдинства који:
1. У тренутку подношења захтева поседује у свом власништву, односно у власништву члана РПГ 5-500 кошница уколико захтев подноси за инвестиције под тачком II у сектору пчеларства, односно 1 - 29 млечних крава, уколико захтев подноси за инвестиције под тачком II у сектору млека, на крају инвестиције поседује у свом власништву, односно у власништву члана РПГ 10-300 квалитетних приплодних грла оваца/коза, или 5-100 грла квалитетних приплодних крмача
* Податак да ли подносилац захтева има пребивалиште на територији општине Горњи Милановац
* Податак да ли је подносилац захтева измирио све доспеле пореске обавезе које има према Општини Горњи Милановац
* Добављач и подносилац не представљају повезана лица

 Уколико се подносилац захтева у смислу члана 103. став 3. Закона о општем управном поступку („Службени гласник РС“, бр. 18/2016) изјасни да ће сам за потребе поступка прибавити све личне податке о чињеницама о којима се води службена евидениција или неке од њих, а који су неопходни за одлучивање, уз захтев подноси и све документе односно оне за које се изјасни од следећих докумената:

 **-** Фотокопију потврде о активном статусу пољопривредног газдинстава подносиоца захтева

 - Фотокопију Извода из Регистра пољопривредних газдинстава са подацима о структури биљне производње

 - Фотокопију Извода из Регистра пољопривредних газдинстава са подацима о животињама, уколико захтев подноси за инвестиције под тачком II сектор млеко и пчеларство

 - Фотокопију Извода из Регистра пољопривредних газдинстава са подацима о пољопривредном газдинству

 - Фотокопију Уверења о пребивалишту

 - Фотокопију Потврде да је подносилац захтева измирио све доспеле пореске обавезе које има према Општини Горњи Милановац

 **Право да конкуришу на овом конкурсу остварују носиоци пољопривредних газдинстава који нису конкурисали по Програму мера подршке за спровођење пољопривредне политике и политике руралног развоја из 2021. године, као и газдинстава која су регистрвована пре 01.10.2021. године.**

**V**

**ПОДСТИЦАЈИ ЗА ПРОМОТИВНЕ АКТИВНОСТИ**

**У ПОЉОПРИВРЕДИ И РУРАЛНОМ РАЗВОЈУ**

|  |  |  |
| --- | --- | --- |
| **Шифра** | **Назив инвестиције** | **Интензитет помоћи** |
| 402.1. | Информативне активности: сајмови, изложбе, манифестације, студијска путовања  | 60% од вредности без ПДВ-а,максимално 65.000,00 динара |
| 402.2. | Стручно оспособљавање и активности стицања вештина и показне активности | 60% од вредности без ПДВ-а,максимално 65.000,00 динара |

 Захтев за доделу подстицајних средстава намењених пољопривреди за 2022. годину за Промотивне активности у пољопривреди и руралном развоју могу поднети удружења у области пољопривреде са седиштем на територији општине Горњи Милановац која су регистрована у складу са законом. Захтеви се подносе на обрасцима који су одштампани за ову намену и исти се могу преузети на писарници Општине Горњи Милановац или на званичној интернет презентацији Општине Горњи Милановац [www.gornjimilanovac.rs](http://www.gornjimilanovac.rs) .

**Уз Захтев, Подносилац захтева је обавезан да достави следећу документацију:**

- Усвојен годишњи план рада

- Изјаву да се за инвестицију за коју се подноси захтев не користе и неће користити подстицаји по неком другом основу (субвенције, подстицаји, донације), односно да иста инвестиција није и неће бити предмет другог поступка за коришћење подстицаја

- Доказ о извршеном плаћању и набавци предмета субвенције, које мора бити извршено у периоду од 01.01.2022. године до дана подношења захтева, и то:

1) копију рачуна (фактура) која гласи на име удружења и извод или налог за плаћање оверен од стране банке ако је плаћање извршено безготовински, или

2) копију рачуна (фактура) која гласи на име удружења и фискални исечак ако је плаћање извршено готовински,

- копију картонa депонованих потписа и подрачуна удружења.

 **Подношење захтева почиње 04.07.2022. године**

 По одобрењу поднетог захтева, а пре исплате подстицајних средстава, подносилац захтева закључиће са општином Горњи Милановац уговор којим се дефинишу сва међусобна права и обавезе. Конкурс остаје отворен до утрошка планираних средстава, а најкасније до 30. октобра 2022. године.

 Право на подстицајна средства регистрована пољопривредна газдинства могу остварити само по једном основу (ставци) осим за мере: шифра 100.1. – Регреси, инвестиција 100.1.1. Регрес за репродуктивни материјал (вештачко осемењавање) и шифра 104 - Управљање ризицима, инвестиција 104.3. Осигурање усева, плодова, вишегодишњих засада, расадника и животиња

 Све информације у вези са конкурсом могу се добити у Канцеларији за пољопривреду Општинске управе Општине Горњи Милановац или путем телефона: 032/515-0071.

|  |  |  |
| --- | --- | --- |
| У Горњем Милановцу, 04. јула 2022. године |  | **ПРЕДСЕДНИК ОПШТИНЕ****Дејан Ковачевић с.р.** |